เรื่องร้องเรียน: เรียนท่านผู้อำนวยการเขตสาทร  ข้าพเจ้าได้เข้าไปติดต่อธุระในพื้นที่เขตสาทร ซอย จันทน์ 26 ใกล้กับสำนักงานเขตสาทร เมื่อช่วงเย็นวานที่ผ่านมาด้วยรถยนต์ส่วนบุคคล ปรากฏว่าข้าพเจ้าไม่สามารถเข้าและออกซอยได้อย่างปกติ เป็นเหตุให้ข้าพเจ้าใช้เวลาสังเกตุและค้นหาต้นตอของปัญหา  ข้าพเจ้าขอสรุปปัญหาที่ข้าพเจ้าพบเจอในเขตพื้นที่ความรับผิดชอบของท่านมาดังนี้  1. หน้าปากซอยจันทน์ 26 กระทำความผิดฐานต่อเติมโครงสร้างตึกและอาคารรุกล้ำพื้นที่ กทม. ทั้งฝั่งซ้ายและฝั่งขวา อีกทั้งยังเทพื้นทับทางเท้าที่ควรจะมีของ กทม. ท่านสามารถสังเกตุได้จากรูปที่ 1 ที่ว่าหากมองเข้าไป แทบจะไม่เห็นท้องฟ้าแล้วเนื่องจากโดนกันสาดของทั้ง 2 ฝั่งปิดกั้นจนหมด และไม่มีทางเดินเข้าซอยเนื่องจากถูกบ้านตรงปากซอยรุกล้ำพื้นที่ทางเท้าของ กทม. ทั้ง 2 ฝั่ง 2. ภายในซอย ตึกแต่ละหลังได้ทำการต่อเติมโครงสร้างจากของเดิม ทั้งเทปูนที่พื้น และทำกันสาด รุกล้ำพื้นที่ของ กทม และเกินพื้นที่โฉนดอย่างเห็นได้ชัด ซึ่งสามารถอ้างอิงจากพื้นที่กันสาดแนวเดิมในชั้นที่ 2 และ 3 ท่านสามารถสังเกตุได้จากรูปที่ 2 และ 3 3. ภายในซอยไม่มีแนวทางการระบายน้ำของ กทม จึงทำให้เกิดน้ำขัง ท่านควรจะตรวจสอบพื้นที่ว่ามีทางระบายน้ำขังหรือไม่ หรือโดนเอกชนในซอยนั้นเทปูนรุกล้ำที่ กทม. ทับไปหมดแล้ว สามารถดูได้จากภาพที่ 4 4. ตึกบางหลังมีการต่อเติมความสูงมากกว่าเดิมถึง 2 เท่า ซึ่งชัดเจนว่ากระทำความผิดฐานต่อเติมโครงสร้างตึกและอาคารโดยไม่ได้รับอนุญาตและอาจเป็นเหตุให้เกิดอันตรายแก่ผู้อยู่อาศัยใกล้เคียง สามารถดูได้จากภาพที่ 5  ข้าพเจ้าในฐานะพลเมืองที่ดีจึงขอเรียนปัญหาที่พบเจอให้ท่านทำการแก้ไขพื้นที่เชิงรุก และหวังเป็นอย่างยิ่งว่า เขตสาทร จะเป็นเขตที่น่าอยู่ขึ้นกว่าแต่เก่าด้วยฝีมือของท่านและผู้ใต้บังคับบัญชาที่เกี่ยวข้อง  หมายเหตุ ที่ 1 หากท่านต้องการให้มีผู้ร้องทุกข์ ข้าพเจ้าก็ยินดีที่จะร้องทุกข์แก่ท่าน หมายเหตุ ที่ 2 ข้าพเจ้าจะขอติดตามการดำเนินงานของท่านอย่างใกล้ชิด หมายเหตุ ที่ 3 ภาพถ่ายทั้งหมดที่อ้างถึงข้างต้น ได้นำมาจากภาพถ่ายจากดาวเทียม Google Map ซึ่งสามารถเข้าถึงได้จากทุกที่และทุกคน  ไม่สามารถอัพโหลดรูปภาพได้เนื่องจากระบบมีปัญหา กรุณาดูผ่าน google map  จึงเรียนมาเพื่อโปรดทราบและโปรดดำเนินการ
การดำเนินการของเจ้าหน้าที่: ฝ่ายโยธาสํานักงานเขตสาทรได้ตรวจสอบแล้วพบถนนดังกล่าวเป็นถนนส่วนบุคคล ทั้งนี้ได้โทรประสานแจ้งผู้ร้องทราบแล้ว
ความเห็นของผู้แจ้ง: รบกวนตรวจสอบพื้นที่โฉนดแปลงใหญ่ด้วย ว่าขอแบบถนนกว้างกี่เมตรและปัจจุบันเป็นไปตามที่ขออนุญาตไว้หรือไม่   จะขอติดตามเรื่องนี้ต่อช่องทางออนไลน์ของสำนักงานเขตสาทร ตามที่ได้รับแจ้งครับ
พื้นที่: แขวงทุ่งวัดดอน เขตสาทร กรุงเทพมหานคร